Espagne (laev 1909–1917)

Espagne oli Belgia kaubalaev, mille uputas 25. detsembril 1917 Inglise kanalis Isle of Wighti lähedal Saksa allveelaev.

Ehitus 
Laeva ehitust alustati 6. veebruaril 1909 laevatehases Chantiers Navals Anversois S.A Antwerpenis. Laev oli 71,78 meetrit pikk, 11 meetrit lai ja 3,7 meetrit sügav. Kogumahutavuseks määrati 1463 brt.

Põhjaminek
25. detsembril 1917 aastal oli Espagne sõitmas Le Havre'ist Prantsusmaal Newporti Suurbritannias. Kell 06:35 tabas laeva torpeedo allveelaevalt UC 71. Laev vajus rohkem kui 40 meetri sügavusele. 24 inimesest pardal hukkus 21 ja kolm päästeti.

Vrakk
Vrakk on rohkem kui 40 meetri sügavusel ja on suures osas hävinud.

Hukkunud laevad
Kaubalaevad